**Nordic Baltic Equestrian Championship logon suunnittelukilpailu**

**Säännöt**

**Kuka voi osallistua?**
Yli 16-vuotiaat Pohjoismaiden ja Baltian kansalaiset saavat osallistua kilpailuun, jossa valitaan NBECH-kilpailulle uusi virallinen logo. Deadline logon lähettämiselle mukaan kilpailuun on sunnuntai 23.2.2025.

**Kuinka voittaja valitaan?**
NBECH työryhmä valitsee finaalikierrokselle mukaan kolme logoa, joiden kesken järjestetään yleisöäänestys kaikissa seitsemässä maassa. Äänestäminen tapahtuu verkkosivuston kautta, ja määrittää logokilpailun voittajan. NBECH työryhmä pidättää kuitenkin oikeuden valita voittaja, mikäli kilpailuun ei tule riittävästi soveltuvia osanottajia.

**Kilpailun säännöt**

Osanottajien tulee noudattaa näitä ohjeita:

* Sinun on oltava vähintään 16-vuotias.
* Kilpailuun mukaan lähettämiesi logojen määrää ei ole rajoitettu.
* Säilytä itselläsi alkuperäinen kopio logostasi, kilpailuun lähetettyjä töitä ei palauteta.
* Logo tulee lähettää mukaan kilpailuun viimeistään sunnuntaina 23.2.2025. Myöhässä lähetettyjä logoja ei huomioida mukaan kilpailuun.
* Kun lähetät suunnittelemasi logon mukaan kilpailuun, hyväksyt oheiset ehdot:
	+ a) Logo on sinun alkuperäinen suunnittelutyösi.
	+ b) Logo ei loukkaa tekijänoikeuksia tai käytä muita kuin sinun suunnittelemiasi elementtejä.
* Kilpailuun lähetettyä logoa ei pysty jälkikäteen vetämään pois kilpailusta.

**Miten osallistun?**
Lähetä oma logosi sähköpostitse osoitteeseen nbechampionship@gmail.com sunnuntaihin 23.2.2025 mennessä.
Lähettämällä logon kilpailuun, hyväksyt, että työtäsi voidaan käyttää valintaprosessin aikana. Hyväksyt, ettet voi käyttää suunnittelmaasi logoa missään muussa yhteydessä kilpailun ollessa käynnissä.

**Liitä mukaan yhteystietosi**
Lähettäessäsi logon mukaan kilpailuun, huolehdithan että sähköpostiisi tulee mukaan yhteystietosi. Osallistumista varten tarvitsemme seuraavat tiedot:

* Etu- ja sukunimi
* Sähköpostiosoite
* Puhelinnumero

Tietojasi käytetään vain tätä kilpailua ja sen etenemisestä tiedottamista varten. Huolehdithan, että yhteystietosi on kirjattu sähköpostiisi oikein, jotta saamme sinuun tarvittaessa yhteyden.

**Tekijänoikeuksien siirtymisen hyväksyminen**
Jos voitat kilpailun, hyväksyt, että logosi täydet tekijänoikeudet siirtyvät NBECH työryhmälle. Tekijänoikeuksien siirto sisältää yksinoikeudella työryhmälle rajoittamattomat oikeudet logon käyttöön, muokkaamiseen, jäljentämiseen ja jakeluun.

NBECH työryhmä voi halutessaan käyttää logoa eri tarkoituksiin, kuten markkinointimateriaaleihin sekä myyntituotteisiin.

* Logon tekijänoikeudet siirtyvät työryhmälle pysyvästi.

**Logon ominaisuudet**
Toivomme logolta:

* Logo edustaa seitsemän maan (Pohjoismaat & Baltia) välistä yhteistyötä.
* Logo on helposti tunnistettava ja ajaton.
* Sisältää tekstit "NBECH" tai "Nordic Baltic Equestrian Championship" osana logoa. Lähetä meille logosi sekä lyhyellä että pitkällä versiolla teksteistä.
* Vältä yhtenäisyyksiä olemassa oleviin logoihin.

**Arviointiperusteet:**

* Luovuus.
* Pohjoismaiden ja Baltian välisen yhteistyön välittyminen.
* Yksinkertaisuus ja selkeys.
* Ajaton suunnittelu.
* Muokattavuus ja soveltuvuus eri käyttökohteisiin.

**Oikeudellinen kehys ja riitojen ratkaisu**
Kilpailua ja kaikkia siihen liittyviä sopimuksia säätelevät seitsemän osallistuvan maan kansalliset lait.

**Palkinto**Voittajalogon suunnittelija saa VIP-paketin vuoden 2025 Pohjoismaiden ja Baltian mestaruuskilpailuihin Suomessa, Ypäjällä 27.-29.6. Palkinto sisältää majoituksen ja ruokailut perjantaista sunnuntaihin kahdelle hengelle. Lisäksi voittaja saa 400 € palkintorahan, jonka ovat lahjoittaneet NBECH työryhmään kuuluvien maiden lajiliitot.

VIP-paketti ei ole vaihdettavissa eikä sitä voi korvata vaihtoehtoisiin palkintoihin, rahalliseen korvaukseen tai muihin vastaaviin korvauksiin. Palkintoa ei voi myydä tai lahjoittaa eteenpäin.

**Ohjeistus logon koosta ja tiedostomuodoista**
Toivomme osallistujien lähettävän logot tiedostomuodoissa JPEG, PDF, PNG, tai vastaavana kuvatiedostona. Finaalikierrokselle päässeiden logojen tulisi olla saatavilla myös SVG ja/tai AI file tiedostomuotoina. Logon täytyy olla skaalattavissa ja toimia moitteettomasti eri kuvakokoina aina 1 x 1 cm koosta aina 1 x 1 m kokoon asti. Jos logossa on käytetty värejä, niiden tulee olla sopivia sekä RGB että CMYK tiedostomuotoihin.

**Tekijänoikeuksien palautus**
Jos logosi ei voita kilpailua, logon täydet tekijänoikeudet palautuvat takaisin sinulle.